钦定古今图书集成/明伦汇编/官常典/第594卷 > 魏瓘
## 钦定古今图书集成/明伦汇编/官常典/第594卷 > 魏瓘

按《宋史》本传：“瓘字用之。父羽，奏补秘书省校书郎，监
广积仓，知开封府仓曹参军。持法精审，明吏事。上元
起彩山，阙前张灯，与宦者护作，宦者挟气，视瓘年少，
辄诛索侵扰。瓘密以闻。诏杖宦者遣之。瓘门人魏纲
上疏诋天书，流海岛，瓘亦坐是停官。复监邓州税、鄂
州茶。以大理寺丞知衡山县，通判寿州，历知循、随、安”
州，提点广南西路刑狱。邕州獠户，缘逋负没妇女为
佣者一千馀人，悉奏还其家，就除转运使刘𬬮。时计
口以税，虽舟居皆不免。至是，而雷、化、钦、廉、高州犹未
除，瓘为除之，减柳州无名役四百人。召权度支判官，
寻以罪降知洪州，徙梓州路转运使。还知蔡州、潭州，
为京西转运使、江淮制置发运使，自主客郎中迁太
常少卿、知广州。筑州城，环五里，疏东北门，凿东西澳
为水闸，以时启闭焉。拜右谏议大夫，再任临江军判
官。史沆性险诐，尝为瓘所劾免。会广州封送贡馀椰
子煎等饷京师，辄邀留之，飞奏指以为珍货，诏遣内
侍发验无有。沆坐不实废，瓘亦降知鄂州。未逾年，复
为陕西转运使，徙河北。以给事中知开封府。政事严
明，吏民惮之。内东门索命妇车，得赂遗掖庭物，付府
验治。狱未上，内降释罪。谏官吴奎言：“法当执奏，而瓘
不即奏行，请以废法论。”降知越州。侬智高寇广东、西，
独广州城坚守不能下，于是论筑城功，迁工部侍郎、
集贤院学士。复知广州兼广东经略安抚使，给禁卒
五千，听以便宜从事。属狄青已破贼，召还，纠察在京

兵讨除。进龙图阁直学士、知荆南。瓘以为五溪之险，
师行鸟道，诸将贪功生事，于国家何所利？因条上三
策，以招徕为上，守御为下，攻取为失。不报。后卒如瓘
议。徙澶州、滑州，又徙邓州，不行。请老，以吏部侍郎致
仕，卒。瓘所至整办，与人置对，未尝屈。史沆、王逵以善
讼名天下，瓘既废，沆又尝奏抵逵罪。专任机数，不称
循吏。